Document ID: /roh_data/filtered/fineweb-2-filterrobots_roh.jsonl.gz/9580

Luana Flütsch na va betg pli cursas da skis. Ella chala cun il sport professiunal. Sin las medias socialas ha la skiunza grischuna scrit «Adios Amigos».
«Mes corp e mia psica sa dostan constant e cler cunter in tschintgavel combeback. I dovra temp per laschar valair quai ed oravant tut d'acceptar quai.
Avant in mez onn ha Luana Flütsch stgarpà il liom cruschà. Quai è gia stà la tschintg-avla blessura greva en la carriera da la skiunza da 26 onns. En la Cuppa d'Europa è Luana Flütsch stada duas giadas sin il podest. Tut en tut ha ella participà ad otg cursas da la cuppa mundiala. Ussa sa concentrescha ella sin il studium da psicologia.
Ord l'archiv